Europos superlyga

Europos superlyga (ESL, ) – projektas, bandantis įkurti naują futbolo lygą stipriausioms Europos futbolo klubų komandoms. ESL siekia konkuruoti su elitinėmis UEFA varžybomis, tokiomis kaip UEFA Čempionų lyga ir UEFA Europos lyga. Prognozuojamos pajamas už televizijos transliacijas bei bilietus kurias pasidalintų dalyvaujantys klubai būtų didesni nei dabartiniai UEFA priziniai fondai.https://jacobin.com/2021/04/european-super-league-football-eca-uefa

 Organizatoriai 

Dabartiniai didžiausi ESL dalininkai yra Florentino Pérez (Real Madrid CF prezidentas), Andrea Agnelli (Juventus FC pirmininkas), Joel Glazer (Manchester United FC bendrasavininkas), John W. Henry (Liverpool FC savininkas) ir Stan Kroenke (Arsenal FC savininkas). Lygai atstovauti juridiškai sukurta komercinė bendrovė „European Super League Company“. Pagrindinis ESL projekto investuotojas – JAV bankas JP Morgan. Kuriamame projekto modelyje buvo galima rasti daug įtakos iš Š.Amerikos verslininkų.https://www.nytimes.com/2021/04/18/sports/soccer/super-league-real-madrid-liverpool.html

 Įkūrimas 
Lygos konceptas buvo sukurti lygą, panašią į krepšinio Eurolygą. Eurolygoje iš 16 komandų šiuo metu 12 dalyvauja su ilgalaike dalyvio licencija.

2021 m. balandžio 20 d. ESL iniciatoriai paskelbė kad įkuriama Europos superlyga. Lygos nariais buvo paskelbti 12 klubų: Anglijos Arsenal FC, Chelsea FC, Liverpool FC, Manchester City FC, Manchester United FC, Tottenham Hotspur FC, Italijos FC Internazionale Milano, Juventus FC, AC Milan, ir Ispanijos Atlético de Madrid, FC Barcelona, Real Madrid CF.https://www.skysports.com/football/news/11095/12279788/european-super-league-the-key-questions-what-is-it-who-is-involved-how-likely

Pranešimas susilaukė kritikos bangos iš sirgalių, žaidėjų, futbolo klubų vadovų, ir net kai kurių valstybių vyriausybių. Svariausi argumentai buvo tai kad lygos nariai neiškovojo vietų sportiniu principu, o remiantis elitiškumu ir siekiant pelno. Sekančią dieną Chelsea oficialiai pasitraukė iš ESL. Tą pačią dieną pėdomis pasekė kiti klubai, išskyrus Juventus FC, FC Barcelona ir Real Madrid CF. 2023 m. birželio 6 d. oficialiai pasitraukė ir Juventus FC.https://www.espn.com/soccer/story/_/id/37616374/why-english-clubs-pulled-next-uefahttps://www.bbc.com/news/business-56800611

Didžiausio pasipriešinimo ESL susilaukė iš UEFA ir FIFA.https://www.uefa.com/insideuefa/mediaservices/mediareleases/news/0268-12121411400e-7897186e699a-1000/https://www.reuters.com/world/uk/fifa-disapproves-closed-european-breakaway-league-2021-04-18/ Kilo teisinis ginčas, UEFA ir FIFA argumentavo kad ESL įkūrimas yra nelegalus ir klubus, norinčius žaisti ESL, grasino sankcijomis. Tebevykstančiame 2021–2022 m. UEFA čempionų lygos turnyre buvo grasinama pašalinti iš varžybų Chelsea FC, Manchester City FC ir Real Madrid CF, o taip pat Arsenal FC ir Manchester United FC iš 2021–2022 m. UEFA Europos lygos.https://apnews.com/article/sports-general-news-749ce4257b0f9a17b3fc34d60cccd00c

2021 m. bylą prieš ESL įkūrimą nagrinėjęs Ispanijos teismas nutarė, kad FIFA ir UEFA neturi kištis į ESL plėtrą. Po apeliacijų, byla pasiekė ES Teisingumo Teismą. 2023 m. gruodžio 21 d. ETT nutarė, kad uždraudimas įkurti ESL prieštarautų ES teisei.https://www.reuters.com/sports/soccer/court-rules-uefa-fifa-breached-eu-law-over-super-league-2023-12-21/

 Istorija 
Europos „superlygos“ idėja nėra nauja, dar 1968 m. tuometinis UEFA generalinis sekretorius Hans Bangerter pasiūlė vietoje tuometinės Europos čempionų taurės ir taurių laimėtojų taurės sukurti naujas „superlygos“ varžybas Europos klubams, kurios taptų „Europos futbolo lygos čempionatu“. Šis pasiūlymas niekada nebuvo svarstytas rimtai.

1987 m. AC Milan, Real Madrid CF ir Glazgo Rangers FC vadovai suplanavo vieno rato lygos varžybas, kurios turėjo vykti lygiagrečiai su tuometinėmis trimis Europos varžybomis nuo 1991–1992 m. sezono. Projektas buvo nutrauktas 1991 m., UEFA paskelbus sankcijas dalyvaujantiems klubams.

1990 m. AFC Ajax, FC Barcelona, FC Bayern München ir Manchester United FC slapta planavo superlygą, kuri konkuruotų su UEFA čempionų lyga. Jame turėjo būti 36 „žymūs“ klubai, suskirstyti į tris grupes. Taip pat būtų surengtas antras turnyras dar 96 komandoms, vadinamas „ProCup“, kuris pakeistų tuometinę UEFA taurių laimėtojų taurę ir UEFA taurę. Projektą rėmė italų korporacija Media Partners. Projekto buvo atsisakyta po to, kai UEFA bei FIFA ir nacionalinės futbolo asociacijos paskelbė sankcijas visiems dalyvaujantiems klubams. 1998 m. ši idėja vis dar egzistavo žiniasklaidoje, buvo pateikti įvairūs kiti pasiūlymai, tačiau palaikymo nesulaukė.https://www.independent.co.uk/sport/football-uefa-winning-super-league-war-1180341.html

2009 m. Real Madrid CF prezidentas Florentino Pérez pradėjo formuluoti „superlygos varžybas“, teigdamas, kad UEFA čempionų lyga yra per daug pasenusi ir problemiška sporto kokybei, o tai yra kliūtis, trukdanti klubams augti. 2018 m. ESL pradėjo diskusijas apie naujas varžybas su Ispanijos, Anglijos ir Italijos klubais. ESL iniciatoriai rado projekto finansuotoją – JP Morgan, kuris pažadėjo investuoti 5 milijardus JAV dolerių į ESL projektą.https://www.skysports.com/football/news/11095/12279788/european-super-league-the-key-questions-what-is-it-who-is-involved-how-likely

2021 m. balandžio mėn. ESL iniciatoriai paskelbė kad yra oficialiai įkuriama 12 narių „Europos superlyga“. Tačiau po protestų bangos, sekančią dieną po ESL įkūrimo, 9 klubai oficialiai pasitraukė iš ESL ir projektas žlugo.

2022 m. balandžio mėn. buvo įkurta bendrovė „A22 Sports Management“, registruota Ispanijoje, iškėlusi tikslą atkurti Europos superlygą trijų metų bėgyje. 2023 m. gruodžio 21 d. bendrovė pateikė naujai suformuluotą lygos projektą.https://a22sports.com/en/media/press-release-21-december-2023/

 Formatas 
Idėja sudaryti lygą gimė tuo metu kai Europos varžybos vyko tik atkrintamuoju principu. UEFA sureagavo į šiuos pasiūlymus, ir nuo 1991–1992 m. sezono pertvarkė varžybas, sudarant grupių etapą. Reaguodami į kritiką, UEFA vėl pertvarkė Europos futbolo formatą 2018, 2021 ir 2024 metais.https://apnews.com/uefa-set-to-approve-new-champions-league-format-next-week-325d9caf35d51941923a24938a14505d

2021 m. pradžioje siūloma lyga turėjo būti sudaryta iš 20 klubų, iš kurių 15 būtų varžybų nariai–steigėjai. Panašiai kaip krepšinio Eurolygoje, šie klubai būtų nuolatiniai varžybų dalyviai, nepriklausomai nuo pasiektų rezultatų. Kiti 5 klubai patektų kvalifikacijos principu. Lygą sudarytų dvi grupės po 10 komandų, komandos sužaistų tarpusavyje po dvi rungtynes. Pirmas keturias vietas užėmusios komandos patektų į ketvirtfinalį. 2021 m. balandžio mėn. lygos steigėjais buvo paskelbti 12 klubų.

Vėliau 2021 m. buvo siūlomas formatas, kuriame nebūtų nuolatinių varžybų narių–steigėjų, būtų dvi atviros lygos po 20 komandų.https://sports.yahoo.com/european-super-league-format-proposal-062952803.html

2023 m. vasario 9 d. buvo siūloma lyga, sudaryta iš kelių divizionų, iš kurių klubai kiltų ir kristų sportiniu principu, o vietos būtų skirstomos klubų sportinių nuopelnų pagrindu. Gruodžio mėn. buvo siūloma 3 vyrų lygos (16, 16 ir 32 komandos), bei moterų lyga (32 komandos).https://www.reuters.com/sports/soccer/a22-releases-new-european-super-league-proposal-after-eu-court-verdict-2023-12-21/

 Kritika 
2021 m. balandžio mėn. Anglijos, Ispanijos ir Italijos nacionalinės futbolo asociacijos išplatino bendrą pranešimą, smerkiantį ESL įkūrimą, bei grasino pritaikyti sankcijas klubams bei žadėjams. Prancūzijos, Vokietijos ir Rusijos nacionalinės futbolo asociacijos bei Europos klubų asociacija taip pat išplatino smerkiančius pranešimus. Nemažai stambių Europos klubų taip pat oficialiai smerkė ESL idėją, tame tarpe FC Bayern München, BV Borussia Dortmund, Paris Saint-Germain FC, West Ham United FC, Everton FC, Leeds United FC, Atalanta BC, Cagliari Calcio ir Hellas Verona FC.https://www.theguardian.com/football/2021/apr/19/bayern-munich-and-borussia-dortmund-not-joining-european-super-league

Anglijos, Ispanijos, Italijos ir Prancūzijos ministrai pirmininkai viešai išplatino pranešimus, palaikančius UEFA, ir skatinančius neprisijungti prie ESL.

2021 m. spalio 22 d. sporto žurnalistikos svetainė „The Athletic“ atliko UEFA asociacijų narių anoniminę apklausą. Rezultatai parodė, kad 66% klubų neigiamai reagavo į ESL įkūrimą, 56% klubų teigė, kad ESL neigiamai paveiktų jų klubą. „YouGov“ apklausa, atlikta netrukus po lygos paskelbimo, atskleidė, kad 79% britų futbolo sirgalių nepritaria ESL ir tik 14% išreiškė palaikymą.https://theathletic.com/2905193/2021/10/22/super-league-survey-what-the-other-clubs-from-across-europe-think-six-months-on/https://yougov.co.uk/sport/articles/35361-snap-poll-football-fans-overwhelmingly-reject-euro?redirect_from=%2Ftopics%2Fsport%2Farticles-reports%2F2021%2F04%2F19%2Fsnap-poll-football-fans-overwhelmingly-reject-euro

Projekto investuotojai JP Morgan atskleidė, kad jie buvo nustebinti pasipriešinimo masteliu ir klaidingai įvertino, kaip platesnė futbolo bendruomenė įvertins šį projektą.https://www.telegraph.co.uk/football/2021/04/23/saudi-link-super-league-denied-jp-morgan-admit4bn-plot-misjudged/

 Tolimesnė veikla 
2022 m. balandžio mėn. buvo įkurta bendrovė „A22 Sports Management“, registruota Ispanijoje, remianti ir padedanti kuriant naują Europos superlygą. 2022 m. spalio 19 d. bendrovė pareiškė kad Europos superlygą bus atkurta trijų metų bėgyje. 2023 m. vasario 9 d. buvo paskelbtas siūlomo lygos atkūrimo manifestas, kuriame teigiama, kad lyga bus sudaryta iš kelių divizionų, klubai kiltų ir kristų sportiniu principu, o vietos būtų skirstomos klubų sportinių nuopelnų pagrindu.https://www.skysports.com/football/news/11095/12724547/european-super-league-could-be-in-place-by-2024-25-season-says-new-chief-executive-bernd-reichart

2023 m. gruodžio 21 d. Europos Sąjungos Teisingumo Teismas nutarė, kad uždraudimas įkurti ESL prieštarautų Europos Sąjungos teisei.https://www.reuters.com/sports/soccer/court-rules-uefa-fifa-breached-eu-law-over-super-league-2023-12-21/ Šis sprendimas dar gali būti apeliuotas. Tą pačią dieną „A22 Sports Management“ pateikė naujai suformuluotą lygos projektą.https://www.reuters.com/sports/soccer/a22-releases-new-european-super-league-proposal-after-eu-court-verdict-2023-12-21/https://a22sports.com/en/media/press-release-21-december-2023/

2026 m. vasario 7 d. FC Barcelona išplatino pranešimą kad klubas oficialiai traukiasi iš Europos superlygos projekto.https://www.fcbarcelona.com/en/club/news/4446153/fc-barcelona-official-statementhttps://www.sportas.lt/naujiena/535071/barcelona-pranese-apie-pasitraukima-is-europos-superlygos-projekto Nariu liko tik vienas klubas – Real Madrid CF.

 Šaltiniai 

Kategorija:Tarptautinės futbolo organizacijos